Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: végelszámolásról szóló 2006. évi V. törvény 7. § (2) bekezdés).
Paragraph Index: 489

a) A legnagyobb ügyfél és ügyfélcsoportokkal szembeni kockázatvállalások alakulásának értékelése, különös tekintettel az ügyfelek / csoportok részére történő limitmegállapításra, az ügyfél és ügylet minősítés változására, értékvesztés / céltartalék képzésre, default eseményekre, egyedi kockázatkezelési, behajtási eljárások alkalmazására. (Az ügyfélcsoport meghatározás nemcsak a Hpt.-ben foglalt kritériumok szerinti ügyfélcsoportra, hanem a gazdasági, kockázatkezelési szempontból ügyfélcsoportként kezelt csoportra is vonatkozik.) Az értékelés során a külön figyelendő vagy ennél rosszabb minősítésű ügyfeleket egyedenként is elemezni kell. Az értékelésnél ki kell térni az intézmény más bankkal, bankcsoporttal szembeni nagykockázati kitettségeire is.

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes